S-942/2012

Mál þetta, sem var þingfest 6. desember sl. og dómtekið sama dag, var höfðað með ákæru lögreglustjórans á höfuðborgarsvæðinu, dagsettri 20. nóvember 2012, á hendur P-x-x R-x-x L-x-x, kt. […],[…],[…], „fyrir eftirtalin umferðarlagabrot:

Með því að hafa fimmtudaginn 13. september 2012 ekið bifreiðinni KJ-177 sviptur ökuréttindum og undir áhrifum áfengis (áfengismagn í blóði mældist 2,22%) austur Breiðholtsbraut í Reykjavík með þeim afleiðingum að hún hafnaði utan vegar og stöðvaðist sunnan við akbrautina skammt vestan við gatnamót Vatnsendahvarfs.

Telst þetta varða við 1., sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987. (007-2012-51687)

Með því að hafa sunnudaginn 30. september 2012 ekið bifreiðinni KJ-177 sviptur ökuréttindum og undir áhrifum áfengis (áfengismagn í blóði mældist 1,29%) um gatnamót Nýbýlavegar og Stórahjalla í Kópavogi þar sem lögregla hafði afskipti af honum.

Telst þetta varða við 1., sbr. 3. mgr. 45. og 1. mgr. 48. gr., sbr. 1. mgr. 100. gr. umferðarlaga nr. 50/1987. (007-2012-55460)

Með því að hafa miðvikudaginn 10. október 2012 ekið bifreiðinni KJ-177 sviptur ökuréttindum norður Norðurvör í Kópavogi.

Telst þetta varða við 1. mgr. 48. gr. sbr. 1. mgr. 100. gr. umferðarlaga nr. 50/1987. (007-2012-57437)

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. jafnframt er krafist að ákærði sæti upptöku á bifreiðinni KJ-177 samkvæmt heimild í 1. mgr. 107. gr. a umferðarlaga.“

Ákærði mætti við þingfestingu málsins og játaði brot sín greiðlega. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Játning ákærða er í samræmi við gögn málsins og verður hann sakfelldur fyrir þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði, P-x-x R-x-x L-x-x, er fæddur í desember 1981. Hann gekkst undir sátt við lögreglustjórann á höfuðborgarsvæðinu 28. janúar 2011 fyrir brot á umferðarlögum og var sviptur ökuréttindum í 18. mánuði. Þann 29. ágúst 2012 gekkst ákærði undir sátt við lögreglustjórann á höfuðborgarsvæðinu fyrir brot gegn umferðarlögum og var sviptur ökuréttindum í 24 mánuði. Með brotum sínum nú hefur ákærði gerst sekur um brot gegn umferðarlögum með því að hafa ekið í tvö skipti í september sl. undir áhrifum áfengis og sviptur ökurétti og í eitt sinn í október sl. sviptur ökurétti. Með vísan til þessa og sakarefnis málsins er refsing ákærða ákveðin fangelsi í 60 daga. Þá er ákærði sviptur ökurétti ævilangt frá birtingu dóms þessa að telja. Eins og að framan greinir hefur ákærði ítrekað ekið bifreiðinni KJ-177 undir áhrifum áfengis. Með vísan til þess, 1. mgr. 107. gr. umferðarlaga nr. 50/1987 og að kröfu lögreglustjórans á höfuðborgarsvæðinu er ákærða gert að sæta upptöku á bifreiðinni KJ-177. Ákærði greiði 73.111 krónur í sakarkostnað.

D ó m s o r ð:

Ákærði, P-x-x R-x-x L-x-x, sæti fangelsi í 60 daga.

Ákærði er sviptu ökurétti ævilangt frá birtingu dóms að telja.

Ákærði sæti upptöku á bifreiðinni KJ-177.

Ákærði greiði 73.111 krónur í sakarkostnað.

J-kk-nf H-kk-nf